Jan de Wet – jou goeie mens! | Jacques van Zyl se blok?
← Driehoek en Sirkel
Voed my lewer 2 →
Jan de Wet – jou goeie mens!
Ons het vir Anja Jan de Wet se DVD gekoop met die kleueter bybel en die lof kleuters liedjies op. Anja is dol daaroor en sy sing die liedjies lekker saam en wys so saam met die kleintjies op die skerm. En dan sing "oom Jan" ook saam en so bring hy in ons huis iets onspreekbaar mooi.
Ons het ook die Skouspel 10 DVD gekoop, en daar kry Jan de Wet ook 'n kans om te sing en kry hy 'n toekenning saam met 'n paar ander legendariese kunstenaars in Suid Afrika. Anja was so bly om oom Jan te sien, dat sy eintlik teleurgesteld was toe sy kort verskyning klaar was. "Kom oom Jan weer sing?" Wil sy weet. "Nee poppie, oom Jan is nou eers klaar." moet ek maar troos.
In elkgeval – die punt is: Dankie Jan de Wet vir die werk wat jy doen met die kleintjies en die mooi wat jy in ons huise bring. Jou gesig straal liefde en jy seen ons kinders daarmee. En omdat ek jou nie persoonlik kan bel en dit se nie, post ek dit maar hier en hoop iemand wat jou ken lees dit en dra dit aan jou oor!